יונייטד איירליינס

[200px|ממוזער|שמאל|סמליל החברה בשנים 1997–2010. האות 'U' הצבעונית שעיצב [סול באס הייתה סמל החברה משנת 1973 עד 2010.]]

**יונייטד איירליינס** (באנגלית: **United Airlines**) היא חברת תעופה אמריקאית. החברה נוסדה בשנת 1926 בבויסי אידהו תחת השם Varney Air Lines. בשנת 2010 יונייטד התמזגה עם חברת קונטיננטל איירליינס. החברה הממוזגת ממשיכה את פעילות שתי החברות תחת השם "יונייטד" ואימצה את הלוגו של קונטיננטל איירליינס, והיא ונחשבת כיום לחברת התעופה בעלת צי המטוסים הגדול בעולם. בשנת 1995 החברה הייתה הראשונה להפעיל בואינג 777 בשירות סדיר.

## יעדים
נכון ל-2023, יונייטד מפעילות טיסות ל-348 יעדים – 213 מהם בתוך ארצות הברית ו-135 מהם בין-לאומיים, ב-48 מדינות וטריטוריות על גבי שש יבשות.

### בסיסי פעולה מרכזיים
כחלק משיטת המעברים בבסיסי הפעולה שלה, יונייטד מפעילה כרגע שבעה בסיסי פעולה מרכזיים:

**[[נמל התעופה הבין-לאומי שיקגו או'הייר|שיקגו-או'הייר]]** – בסיס הפעולה המרכזי הראשי של יונייטד במערב התיכון ובסיס הפעולה המרכזי הגדול ביותר שלה. גם המטה התאגידי של יונייטד ממוקם בשיקגו.

**[[נמל התעופה הבין-לאומי ניוארק ליברטי|ניו יורק (ניוארק)]]** – בסיס הפעולה המרכזי הראשי של יונייטד בחוף המזרחי ולטיסות בינלאומיות לאירופה, כאשר כוללת טיסות מסוימות לאמריקה הלטינית, אפריקה ואסיה. החליפה את קונטיננטל איירליינס עם המיזוג.

**[[נמל התעופה הבין-יבשתי ג'ורג' בוש|יוסטון-ג'ורג' בוש]]** – בסיס הפעולה המרכזי של יונייטד בדרום ארצות הברית ולטיסות בינלאומיות לאמריקה הלטינית. החליפה את קונטיננטל איירליינס עם המיזוג.

**[[נמל התעופה הבין-לאומי של סן פרנסיסקו|סן פרנסיסקו]]** – בסיס הפעולה המרכזי הראשי של יונייטד לחוף המערבי ולטיסות בינלאומיות למזרח אסיה ואוקיאניה.

**[[נמל התעופה הבין-לאומי דנוור|דנוור]]** – בסיס הפעולה המרכזי של יונייטד באזור הרי הרוקי של ארצות הברית.

**[[נמל התעופה הבין-לאומי וושינגטון דאלס|וושינגטון-דאלס]]** – בסיס הפעולה המרכזי המשני של יונייטד בחוף המזרחי.

**[[נמל התעופה הבין-לאומי של לוס אנג'לס|לוס אנג'לס]]** – בסיס הפעולה המרכזי המשני של יונייטד בחוף המערבי.

[ממוזער|250px|[בואינג 787 דרימליינר#787-800|בואינג 787-8 של החברה בנמל התעופה לונדון הית'רו]]
## צי המטוסים
צי המטוסים של החברה נכון לאוגוסט 2023:

## תא הנוסעים
ממוזער|מושב יונייטד Polaris.

### מחלקת עסקים Polaris
מחלקת "Polaris" היא מוצר מחלקת העסקים  הבין-לאומי של יוניטד. מושב ה"Polaris" מתכוונן למיטה שטוחה באורך 1.98 מטרים (6 רגל ו-6 אינצ'ים) ובעל מספר תאי אחסון, מספר שקעי הטענה וגם כן הסעדה ושירותים משופרים.

ניתן למצוא את מושבי Polaris על כל מטוסי בואינג 757-200, בואינג 767, בואינג 777-300ER ובואינג 787 דרימליינר, ובתצורה הבין-לאומית של בואינג 777-200ER. במטוסי ה-757, מושבי Polaris נמצאים בתצורת 2-2, כך שליושבים ליד החלון אין גישה ישירה למעבר. על מטוסים רחבי-גוף, תאי הנוסעים עוצבו כדי לספק גישה ישירה למעבר לכל הנוסעים, כאשר מטוסי ה-767 המציגים תצורת 1-1-1 ומטוסי ה-777 וה-787 מציגים תצורת מושבים מסוג 1-2-1.

נוסעי מחלקת העסקים Polaris מבצעים את תהליך הצ'ק אין בדלפקים נפרדים וברשותם להשתמש בנתיבי שיקוף ביטחוני ייעודיים כאשר קיימים. שירותים בטיסה כוללים הגשת משקאות לפני ההמראה, מפות שולחן וארוחות מרובות מנות. ברשות נוסעי המחלקה גם אפשרות לעלות למטוס ראשונים ועדיפות גבוהה עם כבודתם וגישה לטרקליני יונייטד Polaris, טרקליני יונייטד קלאב  או טרקליני חברות תעופה שותפות.

### מחלקה ראשונה
ממוזער|איירבוס-A320, בצביעה החדשה של החברה.|197x197 פיקסליםהמחלקה הראשונה של יונייטד מוצעת בכל המטוסים הנועדו לטיסות פנים-ארציות. כאשר נעשה שימוש במטוסים אלה בטיסות בין-לאומיות כגון ליעדים במקסיקו, אמריקה המרכזית והקריביים (מלבד פוארטו ריקו), המחלקה ממותגת כ"מחלקת העסקים של יונייטד". משובי המחלקה הראשונה של יונייטד על מטוסים צרי-גוף כוללים מרווח של 97 ס"מ, כאשר מטוסי בואינג 777-200 בתצורה הפנים-ארצית כוללים מושבים המתכווננים למיטה שטוחה לחלוטין, המתחלפים באם פונים קדימה או אחורה, בדומה למושבי Polaris במטוסי הבואינג 757-200. הנוסעים מקבלים עלייה למטוס וטיפול בכבודה בעדיפות גבוהה, הגשת משקאות לפני ההמראה, ארוחות כלולות ודלפקי צ'ק אין ייעודיים.

בשנת 2015, יונייטד השיקה את מושב המחלקה הראשונה הפנים-ארצית החדש שלה. מושבי העור החדשים כוללים משענות ראש מתכווננות, שולחנות קוקטיילים מגרניט ומעמד לטאבלט. המושבים החדשים הוטמעו לראשונה במטוסי איירבוס A319 ואיירבוס A320, בסופו של דבר בכל המטוסים בתצורה הפנים-ארצית.

בשנת 2019, הוכרז כי יונייטד תגדיל את מספר מושבי המחלקה הראשונה והעסקים במטוסיה ביותר מ-1,600 מושבים חדשים, כולל מטוס הבומברדייה CRJ500, אשר יונייטד היא לקוחת ההשקה שלו.

### מחלקת Premium Plus
[ממוזער|249x249 פיקסלים|מושב Premium Plus של יונייטד במטוס מסוג [בואינג 787 דרימליינר.]]
מחלקת "Premium Plus" היא מוצר פרימיום המוצע במחלקת התיירים הבין-לאומית של יונייטד. בהשוואה למחלקות התיירים או תיירים פלוס של יונייטד, Premium Plus מציעה יותר שירותים ונוחות. מושבי ההטייה אחורה של מחלקת Premium Plus רחבים יותר, בעלי יותר מקום לרגליים ומשענות לרגליים.

מושבי Premium Plus נמצאים בכל התצורות הבין-לאומיות של המטוסים רחבי-הגוף של יונייטד, בתצורת 2-2-2 במטוסי ה-767, 2-3-2 במטוסי ה-787, ו-2-4-2 במטוסי ה-777.

הסעדה משודרגת מוגשת על צלחות קרמיקה עם משקאות חריפים כלולים. נוסעים מקבלים שמיכה וכרית של Saks Fifth Avenue , לצד ערכת נוחות. המטוסים הראשונים עם מושבים אלו כבר טסו באמצע 2018, והשירות הושק במלואו ב-2019. בתקופת ההטמעה מושבים אלו נמכרו במסגרת מחלקת תיירים פלוס.

### מחלקת תיירים
ממוזער|מושבי מחלקת תיריים על מטוס מסוג בואינג 787-10 דרימליינר.
מחלקת תיירים זמינה בכל מטוסי יונייטד, ולרוב בעלת מרווח של 79 ס"מ והטייה לאחור של 5–13 ס"מ.

מושבי מחלקת תיירים על מטוסי בואינג 767, בואינג 787 ובואינג 757-200, ורוב מטוסי בואינג 777, כוללים מסך טלוויזיה בגודל 18 ס"מ מאחורי כל מושב. מטוסי איירבוס A319, A320, בואיגנ 737, 757-300 ומטוסי 777-200 בתצורה הפנים-ארצית כוללים בידור המוזרם דרך מערכת הרשת האלחוטית של המטוס למכשירים האישיים של הנוסעים. מספר מטוסי 737 כוללים את מערכת DirecTV. יונייטד מתכננת להוסיף מסכים אישיים מאחורי כל מושב בכל משפחת מטוסי האיירבוס A320 ומטוסי הבואינג 737 עד סוף 2025.

ניתן לקנות אוכל על טיסות פנים-ארציות, לקריביים, וחלק מהטיסות לאמריקה הלטינית. אוכל זה כולל נשנושים, ארוחות טריות וקופסאות נשנוש, תלוי באורך הטיסה ובמרחק. ארוחות כלולות בכל הטיסות הבין-לאומיות האחרות. משקאות ונשנושים קטנים כלולים במחלקת תיריים בטיסות בתוך אמריקה הצפונית. משקאות חריפים ניתנים לרכישה בטיסות בתוך אמריקה הצפונית אך כלולים בטיסות בין-לאומיות, ארוכות-טווח. בטיסות בהן מוגשות ארוחות, נשנוש קוקטייל עם משקה מוגשים מעט אחרי ההמראה, ולאחר מכן מנה עיקרית עם קינוח. טיסות בין-לאומיות ארוכות יותר כוללות גם נשנוש לפני הנחיתה, שלרוב כוללת ארוחת בוקר קלה או כריך.

### מחלקת תיירים פלוס
מחלקת "תיירים פלוס" זמינה בכל מטוסי יונייטד. מושבי תיירים פלוס ממוקמים בכמה מהשורות הקדמיות ובמושבי יציאות החירום של מחלקת התיירים ובעלי 5 ס"מ נוספים של הטיה אחורה ו־13–15 ס"מ של מרווח נוסף, או בסה"כ 10–18 ס"מ של הטיה אחורה ו-89–94 ס"מ של מרווח.

מחלקת תיירים פלוס זמינה ללא עלות נוספת לכל חברי פרמייר של מועדון MileagePlus. חברי פרמייר 1K, פלטינום וזהב יכולים לבחור מושבי תיירים פלוס, לפחות להם ולעוד נוסע שטס איתם, כאשר חברי פרמייר כסף יכולים לבחור מושב תיירים פלוס רק בצ'ק אין.

### מחלקת תיירים הבסיסית
ממוזער|180x180 פיקסלים|מושבי מחלקת תיירים על מטוס מסוג איירבוס A320.מחלקת התיירים הבסיסית זמינה בקווים מסוימים של יונייטד. כאשר הם נועדו להיות התעריף הנמוך ביותר של יונייטד, תעריפי התיירים הבסיסית מספקים את רוב אותם שירותים המוצעים במחלקת תיריים. לנוסעי מחלקת תיירים הבסיסית לא ניתן לבחור את מושביהם. לרוב מושיבים אותם בחלק האחורי של המטוס. לא ניתן לנוסעי מחלקה זו גם להעלות לתא הנוסעים טרולי, אך לנוסעים מותר להעלות חפץ אישי קטן יותר שיכול להיכנס מתחת למושב שמולם.

נוסעים שקונים כרטיס במחלקת תיירים הבסיסית לא יכולים להשתמש במספר יתרונות שחברות MileagePlus מסוג פרמייר מקנה להם, כגון שדרוגים בחינם.

## תוכניות תגמול
### מועדון MileagePlus
[ממוזער|219x219 פיקסלים|כרטיסי מועדון ה-MileagePlus של יונייטד. לא מונפקים חדשים, וישנו תחליף להם ב[יישומון (אפליקציה)|אפליקציה של יונייטד.]]
**MileagePlus**  הוא מועדון הנוסע המתמיד של חברת התעופה יונייטד איירליינס. דרגות הפרמייר המפורסמות לקהל הרחב הן Premier Silver, Premier Gold, Premier Platinum ו-Premier 1K. דרגות לא מפורסמות לקהל הרחב הן United Global Services ו-Chairman's Circle.

יונייטד, בהיותה חברה בברית חברות התעופה סטאר אלייאנס, לקוחות המגיעים לדרגות מסוימות זכאים להטבות מסוימות, בהן ניתן להשתמש בכל רשת סטאר אלייאנס. לקוחות פרמייר כסף מקבלים את דרגת סטאר אלייאנס כסף, כאשר לקוחות פרמייר זהב, פרמייר פלטינום ופרמייר 1K מקבלים את דרגת סטאר אלייאנס זהב.

### טרקלינים
[ממוזער|237x237 פיקסלים|שלט הכניסה לטרקלין יונייטד Polaris ב[נמל התעופה הבין-לאומי שיקגו או'הייר|נמל התעופה שיקגו או'הייר.]]
**טרקליני יונייטד קלאב**  היא רשת טרקלינים המקושרת עם חברות התעופה יונייטד ויונייטד אקספרס. מועדון היונייטד קלאב החליף את מועדון השטיח האדום של יונייטד ואת מועדון הנשיאים של קונטיננטל איירליינס לפני המיזוג של יונייטד עם קונטיננטל.

**טרקליני [[יונייטד איירליינס#מחלקת עסקים פולאריס|יונייטד Polaris]]** היא רשת טרקלינים בלעדית הזמינה אך ורק לנוסעי מחלקת העסקים Polaris של יונייטד איירליינס בטיסות ארוכות-טווח, בנוסף לנוסעים בטיסות ארוכות-טווח במחלקות עסקים או ראשונה בחברות תעופה בסטאר אלייאנס. שירותים כוללים הסעדה א-לה-קארט, חדרי מקלחת ותאי שינה.

## פעילות החברה בישראל
לפני מתקפת שבעה באוקטובר 2023, יונייטד איירליינס הפעילה ארבעה קווי טיסה לישראל, והייתה חברת התעופה הזרה שאינה חברה לטיסות חסך השנייה בגודלה מבחינת נפח הנוסעים בנתב"ג.

בספטמבר 2025 הודיעה יונייטד איירליינס על חידוש טיסותיה לישראל, לראשונה מאז שנת 2023. במסגרת זו חידשה החברה את קווי הטיסה בין נמל התעופה הבין־לאומי תל אביב (נתב"ג) לבין נמל התעופה שיקגו או'הייר ו־נמל התעופה וושינגטון דאלס. הטיסות משיקגו החלו ב־1 בנובמבר 2025 ופועלות ארבע פעמים בשבוע, ואילו הטיסות מוושינגטון החלו ב־2 בנובמבר 2025 ופועלות שלוש פעמים בשבוע. יונייטד הייתה לחברת התעופה היחידה שהפעילה באותה עת טיסות ישירות בין תל אביב לשיקגו ולוושינגטון.

במקביל, המשיכה החברה להפעיל שתי טיסות יומיות בין תל אביב ל־ניוארק שבאזור ניו יורק. על פי הודעת החברה, יונייטד היא חברת התעופה האמריקאית שהפעילה את מספר הטיסות הגבוה ביותר לישראל באותה שנה.

לדברי סגן נשיא בכיר לתכנון רשת גלובלית ובריתות ביונייטד, פטריק קווייל, חידוש הקווים משקף את מחויבותה ארוכת השנים של החברה לשוק הישראלי. החברה ציינה כי הפעלת טיסותיה לישראל נעשית לאחר בחינה שוטפת ומקיפה של שיקולים תפעוליים, בטיחותיים וביטחוניים באזור.

רשימת הקווים לפי תאריך השקתם (מהישן לחדש):

### קו ניוארק– תל אביב
ממוזער|313x313 פיקסלים|מטוס מדגם בואינג 10–787 הממריא מתל אביב לניוארק.
לאחר המיזוג עם קונטיננטל ב-2010, החברה ירשה את הקו שקונטיננטל הפעילה בין ניו יורק (ניוארק) לתל אביב. החברה הפעילה 2 טיסות יומיות בין נמל התעופה הבין-לאומי ניוארק ליברטי לתל אביב, במטוסים מדגם בואינג 10–787.

קו הטיסה פעל עד מתקפת שבעה באוקטובר 2023, שגרמה להשהייה של קו הטיסה. יונייטד חזרה להפעיל את הקו במרץ 2024, אך עקב המתקפה האיראנית על ישראל באפריל 2024, השהתה את הקו עד לחודש יוני. עם זאת, השהתה יונייטד איירליינס מחדש בסוף יולי את פעילות החברה בישראל עקב ההתנקשות באסמאעיל הנייה והמתיחות במזרח התיכון.

במרץ 2025 חידשה שוב יונייטד את הקו בין ניוארק לתל אביב. החברה החלה ראשית בהפעלת טיסה יומית, והמשיכה להפעלת שתי טיסות יומיות.

לאחר מכן, יונייטד שוב השהתה את טיסותיה, עקב נפילת טיל מתימן במרחב נתב"ג. ב-31 במאי 2025 הודיעה יונייטד איירליינס על חזרתה לישראל ב-5 ביוני 2025 עם טיסה יומית אחת, ומעבר לשתי טיסות יומיות ב-6 ביוני.

בעקבות תחילת מבצע עם כלביא וסגירת נמל התעופה בן-גוריון ושמי ישראל, כשבוע אחרי חזרתה לפעילות מלאה בקו לניוארק, השהתה יונייטד איירליינס את טיסותיה לישראל וממנה עד 31 ביולי 2025. ב-21 ביולי 2025, מוקדם מהצפוי, חזרה יונייטד לפעול בקו הטיסה ניו יורק (ניוארק) – תל אביב.

בעקבות תחילת מבצע שאגת הארי וסגירת נמל התעופה בן-גוריון וסגירת שמי ישראל, השהתה יונייטד את טיסותיה מניוארק לתל אביב עד 15 ביוני 2026.

### קו וושינגטון-דאלס – תל אביב
ממוזער|293x293 פיקסלים|נמל התעופה וושינגטון דאלס.
החל מ-22 במאי 2019 הפעילה החברה קו ישיר בין וושינגטון די.סי לתל אביב. עם 4 טיסות שבועיות במטוסי הבואינג 8–787.

לאחר מתקפת שבעה באוקטובר 2023 הקו הטיסה הושהה עד להודעה חדשה. בספטמבר 2025 הכריזה יונייטד איירליינס על חזרה להפעלת קו הטיסה ב-1 בנובמר 2025 בתדירות של 3 טיסות שבועיות.

ב־2 בנובמבר 2025 חידשה החברה גם את קו הטיסות הישיר בין תל אביב לבין נמל התעופה וושינגטון דאלס. הקו פעל במתכונת של שלוש טיסות שבועיות, ויונייטד הייתה חברת התעופה היחידה שהפעילה טיסות ישירות בין תל אביב לוושינגטון די.סי.

בעקבות תחילת מבצע שאגת הארי וסגירת נמל התעופה בן-גוריון וסגירת שמי ישראל, השהתה יונייטד את טיסותיה מוושינגטון-דאלס לתל אביב עד 15 ביוני 2026.

### קו שיקגו-או'הייר – תל אביב
[ממוזער|[נמל התעופה הבין-לאומי שיקגו או'הייר]]
החל מ-11 בספטמבר 2020 החברה הפעילה 4 טיסות שבועיות בקו בין שיקגו לתל אביב, במטוסים מדגם בואינג 8–787.

לאחר מתקפת שבעה באוקטובר 2023 הקו הטיסה הושהה עד להודעה חדשה.

בספטמבר 2025 הכריזה יונייטד איירליינס על חזרה להפעלת קו הטיסה החל מ־1 בנובמבר 2025 חידשה יונייטד את הפעלת קו הטיסות הישיר בין תל אביב לבין נמל התעופה הבין-לאומי שיקגו או'הייר. הקו הופעל במתכונת של ארבע פעמים בשבוע.

בעקבות תחילת מבצע שאגת הארי וסגירת נמל התעופה בן-גוריון וסגירת שמי ישראל, השהתה יונייטד את טיסותיה משיקגו-או'הייר לתל אביב עד 15 ביוני 2026.

### קו סן פרנסיסקו – תל אביב
[ממוזער|237x237px|[דן שפירו, ישראל כ"ץ ואופיר אקוניס בטקס חנוכת קו הטיסות החדש והישיר של יונייטד איירליינס בין תל אביב לסן פרנסיסקו. בית השגריר, מרץ 2016]]
החל מ-1 באפריל 2016, מפעילה החברה טיסות ישירות בין תל אביב לבסיס הפעולה המרכזי שלה בסן פרנסיסקו. יונייטד היא חברת התעופה הראשונה המפעילה טיסות ישירות בין שתי הערים, והחברה האמריקאית הראשונה המציעה טיסות בין החוף המערבי בארצות הברית לישראל.

דן שפירו, שגריר ארצות הברית בישראל דאז, אמר עם ההכרזה על השקת הקו: "אלה הן בהחלט חדשות מבורכות. קו הטיסות החדש והישיר של יונייטד איירליינס בין תל אביב לסן פרנסיסקו ימשיך ויחזק את מערכת היחסים המסחרית, התרבותית והבינאישית בין ארצות הברית וישראל. הטיסות הללו ישרתו שיתופי פעולה טכנולוגיים בין חברות הייטק בחוף המערבי לבין קהילת הסטארטאפים כאן, בישראל, וכן יאפשרו את המעורבות האישית בין ישראלים ואמריקאים".

קו הטיסה פעל במתכונת של טיסה יומית אחת במטוס מדגם בואינג 777-300ER.

קו הטיסה פעל עד מתקפת שבעה באוקטובר 2023, ומאז אין תאריך לחידושו.

## ראו גם
* טיסה 692 של יונייטד איירליינס
* טיסה 175 של יונייטד איירליינס
* טיסה 93 של יונייטד איירליינס

## קישורים חיצוניים

* 

* 
*  מדיה וקבצים בנושא יונייטד איירליינס, באתר Airliners.net
* 

* 

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה אמריקאיות
קטגוריה:סטאר אלייאנס
קטגוריה:שיקגו: חברות
קטגוריה:חברות שהוקמו בשנות ה-1920